hotchpotch/miracl-hf-unified huggingface dataset:
গাজীপুর মেট্রোপলিটন পুলিশ
গাজীপুর মেট্রোপলিটন পুলিশ (জিএমপি) (English: Gazipur Metropolitan Police) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।
গাজীপুর সিটি করপোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর সিটি করপোরেশন আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।
নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।
থানাগুলো হলোঃ
পুর্বে এর নাম ছিলো জয়দেবপুর থানা। এর অধিভুক্ত শহরের ওয়ার্ডগুলো হলোঃ ১৯, ২০, ২১, ২২, ২৩, ২৪, ২৫, ২৬, ২৭, ২৮, ২৯, ৩০ ও ৩১নং ওয়ার্ড।
এর অধিভুক্ত ওয়ার্ড হলোঃ ১৩, ১৪, ১৫, ১৬, ১৭, ১৮নং ওয়ার্ড।
এর অধিভুক্ত ওয়ার্ডগুলো হলোঃ ৭, ৮, ৯, ১০, ১১ ও ১২নং ওয়ার্ড।
এর অধিভুক্ত ওয়ার্ডগুলো হলোঃ ১, ২, ৩, ৪, ৫ ও ৬নং ওয়ার্ড।
এর অধিভুক্ত ওয়ার্ডগুলো হলোঃ ৩২, ৩৩, ৩৪, ৩৫,৩৬, ৩৭ ও ৩৮নং ওয়ার্ড।
এর অধিভুক্ত ওয়ার্ডগুলো হলোঃ ৩৯, ৪০, ৪১ ও ৪২ নং ওয়ার্ড।
এর অধিভুক্ত ওয়ার্ডগুলো হলোঃ ৪৩, ৪৪, ৪৫, ৪৬, ৪৭ নং ওয়ার্ড (শালিক চূড়া পূর্ণ ও গাজীপুরা পূর্ণ), ৪৮, ৪৯, ৫০ (আংশিক), ৫৫ (আংশিক), ৫৬, ও ৫৭নং (আংশিক) ওয়ার্ড।
ওয়ার্ড ৫০ (আংশিক), ৫১, ৫২, ৫৩, ৫৪, ৫৫ (আংশিক) ও ৫৭ নম্বর (আংশিক) ওয়ার্ড।
গাজীপুর মহানগর পুলিশে একজন কমিশনার, একজন অতিরিক্ত কমিশনার, দুইজন উপকমিশনার, ছয় জন অতিরিক্ত উপ-কমিশনার, বারো জন সহকারী কমিশনার, ২০ জন ইস্পেক্টর, ১২০ জন এসআই ও ৭৫০ জন কনস্টেবলসহ ১১৫২টি পদ সৃষ্টি করা হয়েছে। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১১৮ এ নেওয়া হবে।
জর্জ চাকিরিস
জর্জ চাকিরিস (; জন্ম: ১৬ সেপ্টেম্বর ১৯৩৪) হলেন একজন মার্কিন নৃত্যশিল্পী, গায়ক ও অভিনেতা। তিনি "ওয়েস্ট সাইড স্টোরি" চলচ্চিত্রে বার্নার্ডো চরিত্রে অভিনয়ের জন্য সর্বাধিক পরিচিত, এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার অর্জন করেন।
চাকিরিস ১৯৩৪ সালের ১৬ই সেপ্টেম্বর ওহাইওর নরউডে জন্মগ্রহণ করেন। তার পিতা স্টিভেন চাকিরিস এবং মাতা জো (প্রদত্ত নাম: আনাস্তাসিয়াডো) গ্রিস হতে মার্কিন যুক্তরাষ্ট্রে আসেন। চাকিরিস অ্যারিজোনার টাসকন ও লং বিচের হাই স্কুলে পড়াশোনা করেন। তিনি এক বছর কলেজে পড়াশোনা করেন, কিন্তু তিনি নৃত্যে আগ্রহী হয়ে ওঠায় কলেজ ত্যাগ করে আমেরিকান স্কুল অব ড্যান্সে ভর্তি হন। তিনি একটি বিভাগীয় বিতাণির বিজ্ঞাপন শাখায় কাজ করতেন এবং রাতে নৃত্যের তালিম নিতেন।
১৯৪৭ সালে "সং অব লাভ" দিয়ে চাকিরিসের চলচ্চিত্রে অভিষেক হয়। পরবর্তী কয়েক বছর তিনি অপ্রধান চরিত্রে অভিনয় করেন, বিশেষ করে সঙ্গীতধর্মী চলচ্চিত্রসমূহে নৃত্যশিল্পী বা নৃত্যদলের সদস্য হিসেবে, তন্মধ্যে রয়েছে "দ্য গ্রেট কারুসো" (১৯৫১), "স্টারস অ্যান্ড স্ট্রাইপস্‌ ফরেভার" (১৯৫২), "কল মি ম্যাডাম" (১৯৫৩), "সেকেন্ড চান্স" (১৯৫৩), ও "দ্য ফাইভ থাউজেন্ড ফিঙ্গারস অব ডক্টর টি." (১৯৫৩)।
তিনি মেরিলিন মনরো অভিনীত "জেন্টলমেন প্রেফার ব্লন্ডি" চলচ্চিত্রে "ডায়মন্ডস্‌ আর আ গার্ল্‌স বেস্ট ফ্রেন্ড" গানে এবং "গিভ আ গার্ল আ ব্রেক" (১৯৫৩) চলচ্চিত্রে নৃত্যশিল্পী হিসেবে কাজ করেন। এছাড়া তাকে এমজিএমের সঙ্গীতধর্মী চলচ্চিত্র "ব্রিগাডুন" (১৯৫৪)-এ শেষকৃত্যের নৃত্য দৃশ্যে এবং "দেয়ার্‌স নো বিজনেস লাইক শো বিজনেস" (১৯৫৪)-এ নৃত্যশিল্পী হিসেবে দেখা যায়।
চাকিরিস নৃত্যশিল্পী হিসেবে "হোয়াইট ক্রিসমাস" (১৯৫৪)-এ কাজ করেন। রোজাম্যারি ক্লুনির "লাভ, ইউ ডিন্ট ডু রাইট বাই মি" গানের একটি দৃশ্যে চাকিরিস ও ক্লুনির প্রচারণামূলক ছবি দর্শক মহলে সাড়া ফেলে এবং তারা প্যারামাউন্টের কাছে চিঠি লিখতে শুরু করেন। প্যারামাউন্ট পিকচার্স একটি চলচ্চিত্রের জন্য তার সাথে চুক্তি করে। চাকিরিস পরবর্তীকালে বলেন, "রোজাম্যারির সাথে আমার ছবির জন্য আমি ভাগ্যবান ছিলাম।" তিনি "দ্য কান্ট্রি গার্ল" (১৯৫৪)-এ এবং রোজালিন্ড রাসেলের সাথে "দ্য গার্ল রাশ" (১৯৫৫)-এ নৃত্য করে হেডা হপারের কাছ থেকে ইতিবাচক পর্যালোচনা অর্জন করেন।
এমজিএম "মিট মি ইন লাস ভেগাস" (১৯৫৬)-এর জন্য তাকে প্যারামাউন্টের কাছ থেকে ধারে নিয়ে যানে এবং তিনি লাস ভেগাসে নৃত্য করেন।
জর্দানের দূতাবাস, ওয়াশিংটন, ডি.সি.
ওয়াশিংটন, ডি.সি.-তে অবস্থিত জর্দানের দূতাবাস হচ্ছে হাশেমীয় জর্দান রাজ্যের একটি কূটনৈতিক মিশন যা যুক্তরাষ্ট্রে অবস্থিত। এটি ৩৫০৪ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে ক্লেভেল্যান্ড পার্কের কাছে অবস্থিত।
ভীমপলাশি
ভীমপলাশি হল একটি হিন্দুস্থানি উচ্চাঙ্গসঙ্গীতের একটি রাগ (Hindustani classical raga).
স্বরলিপিঃ সা "রে  "রে "গা  "গা মা" মা  "পা "ধা " ধা" নি " নি
ব্যাকা লেখা গুলি কোমল এবং কড়ি ও বাকি গুলি শুদ্ধ বোঝায়।এই রাগটিতে কোমল নি এবং কড়ি মা ব্যবহৃত হয়। এতি হল একটি ঔধব-সম্পূর্ণ রাগ, অর্থাৎ, এর আরোহণে ৫ টি নোট এবং অবরোহণে ৭ টি নোট ব্যবহৃত।
 স্থায়ীঃ যা, যা রে আপনে মন্দিরঅয়া শুন পাবে গি মোরা শাস-ননদিয়া
অন্তরাঃ শুন হো সদা রঙ, তুম কো চাতা হ্যা কিউ তুম মুঝসে ছলনা কিয়া্‌,,যা, যা রে,,,,
সম্পর্কিত রাগগুলিঃমধ্যম অর্থাৎ মা হল সবচেয়ে গুরুত্বপূর্ণ নোট - এটি একটি 'ন্যাস' স্থানও বটে। উদাহরণ স্বরূপ বলা যেতে পারে, বিস্তারের ক্ষেত্রে - সা "গা " মা, মা "গা " মা, "গা " মা পা,মা পা "গা  "মা পা (মা) "গা " (মা) "গা  "মা... আরোহণে রে এবং ধা ব্যবহৃত করা হয় না। কিন্তু অবরোহণের সময় রে এবং ধা স্বর দুটি ব্যবহৃত হয়।
খুচরা বিক্রয়ের বিজ্ঞাপন
খুচরা বিক্রয়ের বিজ্ঞাপনের উদ্দেশ্যই হল খুচরো ব্যবসা অথবা নিজস্ব ব্যবসা গুলোর প্রচার বাড়ানো। বেশিতেবেশি, খুচরা বিজ্ঞাপন ব্যবহৃত হয় ভ্রমণব্যবস্থা এবং ব্যাংকিং শিল্পে।
গ্রহীতার অবস্থান মনস্থির হলে, স্বতন্ত্র বিজ্ঞাপনের সাফল্য প্রকাশ পায়। ডিজিটাল মার্কেটিং-এর ক্ষেত্রে জিও-মার্কেটিং এবং জিও-টার্গেটটিং-এর দ্বারা নিয়ন্ত্রণ করা সম্ভব।উদাহরণ স্বরূপ বলা যেতে পারে, কিছু কিছু নির্দিষ্ট পরিবেশের জন্যে বিজ্ঞাপন দেওয়া হয় ব্যানারের মাধ্যমে।
পিটার ফক
পিটার মাইকেল ফক (, ; জন্ম: ১৬ সেপ্টেম্বর ১৯২৭ - ২৩ জুন ২০১১) হলেন একজন মার্কিন অভিনেতা। তিনি দীর্ঘকালীন প্রচারিত টেলিভিশন ধারাবাহিক "কলাম্বো" (১৯৬৮-২০০৩)-এ লেফটেন্যান্ট কলাম্বো চরিত্রে অভিনয়ের জন্য সর্বাধিক পরিচিত, এই কাজের জন্য তিনি চারটি প্রাইমটাইম এমি পুরস্কার (১৯৭২, ১৯৭৫, ১৯৭৬, ১৯৯০) এবং একটি গোল্ডেন গ্লোব পুরস্কার (১৯৭৩) অর্জন করেন। তিনি প্রথমবার কলাম্বো চরিত্রে অভিনয় করেন দুটি ৯০ মিনিটের টিভি পাইলটে, প্রথমটি জিন ব্যারির সাথে ১৯৬৮ সালে এবং দ্বিতীয়টি লি গ্র্যান্টের সাথে ১৯৭১ সালে। অনুষ্ঠানটি পরবর্তীকালে এনবিসির রহস্য চলচ্চিত্র ধারাবাহিকের অংশ হিসেবে ১৯৭১ থেকে ১৯৭৮ সাল পর্যন্ত প্রচারিত হয় এবং পুনরায় ১৯৮৯ থেকে ২০০৩ সাল পর্যন্ত এবিসিতে প্রচারিত হয়।
ফক "মার্ডার ইঙ্ক." (১৯৬০) ও "পকেটফুল অব মিরাকলস্‌" (১৯৬১) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তিনি "দ্য ডিক পাওয়েল থিয়েটার" নাটকে অভিনয় করে তার প্রথম এমি পুরস্কার অর্জন করেন। তিনি প্রথম অভিনয়শিল্পী, যিনি একই বছর একাডেমি পুরস্কার ও এমি পুরস্কারে মনোনীত হয়েছেন। পরবর্তীকালে তিনি "ইট্‌স ম্যাড, ম্যাড, ম্যাড, ম্যাড ওয়ার্ল্ড" (১৯৬৩), "দ্য গ্রেট রেস" (১৯৬৫), "আঞ্জিও" (১৯৬৮), "আ ওম্যান আন্ডার দ্য ইনফ্লুয়েন্স" (১৯৭৪), "মার্ডার বাই ডেথ" (১৯৭৬), "দ্য চিপ ডিটেকটিভ" (১৯৭৮), "দ্য প্রিন্সেস ব্রাইড" (১৯৮৭), "উইংস অব ডিজায়ার" (১৯৮৭), "দ্য প্লেয়ার" (১৯৯২), ও "নেক্সট" (২০০৭) চলচ্চিত্রে অভিনয় করেন।
ফক ১৯২৭ সালের ১৬ই ডিসেম্বর নিউ ইয়র্ক সিটিতে জন্মগ্রহণ করেন। তার পিতা মাইকেল পিটার ফক (১৮৯৭-১৯৭১) ছিলেন পোশাক ও শুষ্ক পণ্যের দোকানের মালিক এবং তার মাতা ম্যাডেলিন (প্রদত্ত নাম: হচহাউজার, ১৯০৪-২০০১) ছিলেন একজন হিসাবরক্ষক। তারা দুজনেই ইহুদি বংশোদ্ভূত ছিলেন। পিতার দিকে থেকে তিনি পোলীয় ও রুশ এবং মায়ের দিক থেকে তিনি হাঙ্গেরীয় ও পোলীয় বংশোদ্ভূত। ফক নিউ ইয়র্কের অসিনিংইয়ে বেড়ে ওঠেন।
হাশেমিয় বিশ্ববিদ্যালয়
হাশেমিয় বিশ্ববিদ্যালয় (الجامعة الهاشمية) জর্ডানের একটি স্বায়ত্তশাসিত বিশ্ববিদ্যালয়। ১৯৯৫ সালে এটি প্রতিষ্ঠিত হয়। বিশ্ববিদ্যালয়টি জার্কা শহরের উপকন্ঠেই অবস্থিত। ক্রডিট আওয়ার পদ্ধতিতে এই বিশ্ববিদ্যালয়ে পাঠদান করা হয়ে থাকে। বিশ্ববিদ্যালয়ের প্রত্যেকটি বিভাগে নির্দিষ্ট সংখ্যক ক্রেডিট আওয়ার রয়েছে। এটি জর্ডানের প্রথম বিশ্ববিদ্যালয় যারা দু্ইটি গ্রীষ্মকালীন অর্ধবর্ষ পদ্ধতি শুরু করে। হাশেমীয় বিশ্ববিদ্যালয়য় বিভিন্ন বিষয়ে মাস্টার্স ডিগ্রী অফার করে থাকে। বিশ্ববিদ্যালয়টিতে যারা জর্ডানের অধিবাসী নয়, তাদের জন্যও ভর্তির ব্যবস্থা রয়েছে।
হাশেমীয় বিশ্ববিদ্যালয়য় জার্কা শহরের দুইটি আন্তর্জাতিক মহাসড়কের পাশেই অবস্থিত।
১৯৯১ সালের ১৯ জুন হাশেমীয় বিশ্ববিদ্যালয়য় প্রতিষ্ঠার লক্ষ্যে রাজকীয় ফরমান জারি হয়। ১৯৯৫ সালের ১৬ সেপ্টেম্বর থেকে বিশ্ববিদ্যালয়ে পাঠদান শুরু হয়। বিশ্ববিদ্যালয়টি মোট ৮৫১৯ একর জমির উপর নির্মিত হয়েছে। নবায়নযোগ্য শক্তি ও উচ্চতর শিক্ষায় বিশ্ববিদ্যালয়ের অনন্য অর্জনের জন্য প্রথম শ্রেণীর স্বাধীনতা আদেশ লাভ করেন।
হাশেমীয় বিশ্ববিদ্যালয়য়ে ১৯টি অনুষদ ও ইনিস্টিটিউট রয়েছে। এটি স্নাতক পর্যায়ে ৫২টি ডিগ্রী এবং স্নাতকোত্তর পর্যায়ে ৩৫টি ডিগ্রী (ডক্টোরেট, মাস্টার্স, উচ্চতর ডিপ্লোমা এবং বেশ কয়েকটি প্রফেশনাল ডিপ্লোমা প্রোগ্রামসহ) প্রদান করে থাকে।
২০০৫ – ২০০৬ শিক্ষাবর্ষে হাশেমীয় বিশ্ববিদ্যালয়য়ে মেডিসিন অনুষদ প্র্রতিষ্ঠার জন্য সিদ্ধান্ত গৃহীত হয়। ২০০৬-২০০৭ শিক্ষাবর্ষে এই অনুষদে প্রথম ছাত্রছাত্রী ভর্তি করানো হয়। বিশ্ববিদ্যালয়টি দেশটির স্বাস্থ্য মন্ত্রণালয় এবং রয়েল মেডিকেল সার্ভিসেসের সাথে একটি পারষ্পরিক সহযোগিতা স্মারক স্বাক্ষর করে। ২৫৭ ক্রেডিট আওয়ার সম্পন্ন করার পর ছাত্রছাত্রীদেরকে “ডক্টর অব মেডিসিন” এর বিএ ডিগ্রী প্রদান করা হয়ে থাকে। ২০১১ সালের শুরুর দিকে চিকিৎিসা বিজ্ঞানের বাস্তব উপাদানগুলির উপর আরও বেশি মনোযোগ দিয়ে অনুষদের বিভিন্ন কোর্সের ক্যারিকুলামে সংশোধন করা হয়। ২০১০ সালে বাদশাহ আব্দুল্লাহ ২ এর উপস্থিতিতে একটি জাঁকজমকপূর্ণ অনুষ্ঠানের মধ্য দিয়ে অনুষদটির আনুষ্ঠানিক পথচলা শুরু হয়।
প্রকৌশল অনুষদ আগস্ট ১৯৯৮ সালে প্রতিষ্ঠিত হয়েছিল। অনুষদটি আট প্রোগ্রামে স্নাতক ও স্নাতকোত্তর ডিগ্রী প্রদান করে থাকে। এই অনুষদ যে ডিগ্রী প্রদান করে থাকে তার নাম হল—
মেক্যানিক্যাল এবং সিভিল ইঞ্জিনিয়ারিং, এনার্জি সিস্টেম, মেইনট্যানেন্স ম্যানেজমেন্ট এবং টেস্টিং টেকনোলজিতে মাস্টার্স ডিগ্রী প্রদান করে থাকে। অগাস্ট ২৮, ২০১৮ সালে, অনুষদটি অ্যাক্রিডিয়েশন বোর্ড ফর ইঞ্জিনিয়ারিং এন্ড টেকনোলজির মানদণ্ড পূরণ করে।
বিজ্ঞান ও কলা অনুষদের সমন্বয়ে ১৯৯৫/১৯৯৬ সালে প্রাথমিকভাবে বিজ্ঞান অনুষদ শুরু হয়।
জো হার্ডস্টাফ (ক্রিকেটার, জন্ম ১৮৮২)
যোসেফ হার্ডস্টাফ (; জন্ম: ৯ নভেম্বর, ১৮৮২ - মৃত্যু: ২ এপ্রিল, ১৯৪৭) নটিংহ্যামশায়ারের কির্কবি-ইন-অ্যাশফিল্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৭ থেকে ১৯০৮ সময়কালে সংক্ষিপ্ত সময়ের জন্য ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন জো হার্ডস্টাফ।
একসময়কার উদীয়মান ক্রিকেটার জো হার্ডস্টাফ জুনিয়রও যোসেফ (জো) নামে পরিচিত ছিলেন। সচরাচর তিনি জো হার্ডস্টাফ সিনিয়র নামে পরিচিতি পান।
১৯০২ থেকে ১৯২৪ সাল পর্যন্ত নটিংহ্যামশায়ারের পক্ষে প্রথম-শ্রেণীর ক্রিকেট জীবন চলমান ছিল। প্রথম-শ্রেণীর ক্রিকেট থেকে অবসর গ্রহণের পূর্ব-পর্যন্ত নটস দলের মধ্যমণি ছিলেন তিনি।
১৯০২ সালে হার্ডস্টাফের অভিষেক পর্ব সম্পন্ন হয়। ল্যাঙ্কাশায়ারের বিপক্ষে একটিমাত্র খেলায় অংশ নিয়ে দুই রান সংগ্রহ করেছিলেন। মূলতঃ মাঝারিসারির ব্যাটসম্যান হলেও প্রথম বিশ্বযুদ্ধের পর মাঝেমধ্যে মিডিয়াম বোলিংয়ের দিকে ঝুঁকে পড়েন।
১৯০৭ সালে নটিংহ্যামশায়ারের প্রথম কাউন্টি চ্যাম্পিয়নশীপের শিরোপা লাভে প্রভূতঃ সহায়তা করেন।
সমগ্র খেলোয়াড়ী জীবনে পাঁচটি টেস্টে অংশগ্রহণের সুযোগ পান জো হার্ডস্টাফ। ১৩ ডিসেম্বর, ১৯০৭ তারিখে টেস্ট ক্রিকেটে অভিষেক ঘটে জো হার্ডস্টাফের।
১৯০৭-০৮ মৌসুমে অস্ট্রেলিয়া সফরের জন্য মনোনীত হন। ইংরেজ দলের নেতৃত্বে ছিলেন ক্লাবের অধিনায়ক আর্থার জোন্স। ঐ সফরে হার্ডস্টাফ ব্যাপক সফলতা পান। প্রথম-শ্রেণীর খেলাগুলোয় অন্য যে-কোন খেলোয়াড়ের তুলনায় অধিক রান তুলেন। টেস্ট খেলায় জর্জ গান ও জ্যাক হবসের পর তৃতীয় স্থানে ছিলেন।
তাঁর ক্রীড়াশৈলী তেমন আহামরি না হলেও সাতবার ইংরেজ ক্রিকেটে সহস্রাধিক রান সংগ্রহ করেছেন। আরও একবার বিদেশ সফরের জন্য মনোনীত হন। ১৯১১ সাল বাদে গড়ের দিক দিয়ে খুব কমই শীর্ষস্থানীয় ব্যাটসম্যানের মর্যাদা পেয়েছেন। বিষ্ময়করভাবে ১৯১০ সালে লর্ডসে প্লেয়ার্সের সদস্যরূপে জেন্টলম্যানের বিপক্ষে খেলেন। ওভালে তিনবার প্লেয়ার্সের পক্ষে খেলেছেন।
খেলোয়াড়ী জীবনের শুরুতে ও খেলা থেকে অবসর নেয়ার পর এমসিসি’র কর্মকর্তার দায়িত্ব পালন করেছেন। অবসর নেয়ার পর মাঝেমধ্যেই এমসিসি’র পক্ষে খেলতেন ও প্রথম-শ্রেণীর খেলায় আম্পায়ারের দায়িত্বে ছিলেন। ২১ টেস্টে আম্পায়ার হিসেবে খেলা পরিচালনা করেছেন। তবে, স্বীয় পুত্র জো হার্ডস্টাফ জুনিয়রের ইংল্যান্ড দলে অন্তর্ভূক্তির ফলে ১৯৩০-এর দশকের মাঝামাঝি সময় পর্যন্ত আন্তর্জাতিক স্তরে তাঁর অংশগ্রহণ সীমিত হয়ে আসে।
২ এপ্রিল, ১৯৪৭ তারিখে ৬৫ বছর বয়সে জো হার্ডস্টাফের দেহাবসান ঘটে।
জর্দান জার্নাল অব মেকানিক্যাল অ্যান্ড ইন্ডাস্ট্রিয়াল ইঞ্জিনিয়ারিং
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং হলো একটি পিয়ার রিভিউ বৈজ্ঞানিক সাময়িকী, যা হাশিমিয়া বিশ্ববিদ্যালয় এবং উচ্চ শিক্ষা ও বৈজ্ঞানিক গবেষণা মন্ত্রণালয় (জর্দান) প্রকাশ করে। ২০০৭ সালে সাময়িকীটি প্রতিষ্ঠিত হয়। এখানে ইঞ্জিনিয়ারিং এর বিভিন্ন ক্ষেত্র, গণনীয় তরল গতিবিদ্যা, তাপগতিবিদ্যা, মেকাট্রনিক্স, নবায়নযোগ্য শক্তি ইত্যাদি বিষয় নিয়ে আলোচনা করা হয়। সাময়িকীর গ্রন্থসূচী ও অঙ্গসজ্জা স্কোপাসে করা হয়। সাময়িকীটি বছরে চারটি সংস্করণ প্রকাশ করে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীর উদ্ধৃতি সংখ্যা এখন পর্যন্ত ১১টি।
মেকানিক্যাল ও ইন্ডাস্ট্রিয়াল ইঞ্জিনিয়ারিং এর ক্ষেত্র ছাড়াও প্রাসঙ্গিক বিভিন্ন বিষয়ে আন্তর্জাতিক ভাবে সমাদৃত এবং তথ্যবহুল একটি সাময়িকী প্রকাশের উদ্দেশ্য নিয়ে এর যাত্রা শুরু হয়। এর লক্ষ্য হলো বিভিন্ন বিষয়ে সহজপাঠ্য ও মূল্যবান তথ্যসমৃদ্ধ নিবন্ধ প্রকাশ করা, যা উক্ত বিষয়ে সাময়িকীটি তথ্যসূত্র হিসেবে ব্যবহৃত হতে পারে। জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীটি ইংরেজী ভাষায় প্রকাশ করা হয় যেন বিশ্বব্যাপী এর পাঠক মহল উপকৃত হয়। শুধুমাত্র জর্দান নয়, বরং সারা পৃথিবীর চলমান বৈজ্ঞানিক সমস্যা আলোচনা, গবেষণা ইত্যাদি বিবেচনায় রেখে সাময়িকীটি প্রকাশিত হয়।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এর প্রধান সম্পাদক হলেন ডঃ আলি এম জাওয়ারনিহ। দুইজন সহ-সম্পাদক ডঃ ফারিস এম আল ওকলা ও ডঃ আকরাম এস আল সাখের ছাড়াও সম্পাদকীয় কমিটি ৬ সদস্য বিশিষ্ট। এছাড়াও জাতীয় ও আন্তর্জাতিক বিশেষজ্ঞ ব্যক্তিগণের মিশ্রণে সৃষ্ট উপদেষ্টামণ্ডলীর মাধ্যমে সাময়িকীটি পরিচালনা করা হয়।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং এ দুইভাবে লেখা জমা দেওয়া যায়। অনলাইনে জমা দিতে হলে মূল লেখাটি ইমেইল করে প্রধান সম্পাদকের নিকট পাঠাতে হয়। অথবা ডাক যোগে পাঠাতে চাইলে মূল পান্ডুলিপিসহ এর ৩টি অতিরিক্ত কপি সমাপদককে পাঠাতে হবে। উক্ত বিষয়ে দক্ষ ব্যক্তিদের মাধ্যমে যাচাই-বাছাই এর পর লেখাটি সাময়িকীতে প্রকাশিত হয়। এখানে শুধুমাত্র নিজের গবেষণা কর্ম লিখিত আকারে জমা দেয়া যাবে। তবে একই সাথে কয়েকজনের মিলিত গবেষণা পত্রও প্রকাশ করা যাবে। তবে প্রকাশের পুর্বে অবশ্যই কপিরাইট চুক্তিতে সই করতে হয়। এতে করে লেখক কপিরাইট বিষয়ক বেশ কিছু সুবিধা পেয়ে থাকেন।
জর্দান জার্নাল অফ মেকানিক্যাল এন্ড ইন্ডাস্ট্রিয়াল ইঞ্জিনিয়ারিং সাময়িকীতে লেখা প্রকাশের জন্য কোন অর্থ পরিশোধ করতে হয়না।
ইস্টার্ন পেরিফেরাল এক্সপ্রেসওয়ে (এনই ২)
ইস্টার্ন পেরিফেরাল এক্সপ্রেসওয়ে বা কুণ্ডলী-গাজিয়াবাদ-পালওয়াল (কেজিপি) এক্সপ্রেসওয়ে বা ন্যাশনাল এক্সপ্রেসওয়ে ২ হল হরিয়ানা ও উত্তর প্রদেশ রাজ্যের মধ্য দিয়ে বিস্তৃত ১৩৫ কিলোমিটার (৮৪ মাইল) দীর্ঘ ছয় লেন বিশিষ্ট একটি এক্সপ্রেসওয়ে। এক্সপ্রেসওয়ে কুণ্ডলী, সোনিপথ থেকে শুরু হয়ে পলওয়ালের কাছে ওয়েস্টার্ন পেরিফেরাল এক্সপ্রেসওয়ের সঙ্গে যুক্ত হওয়ার আগে উত্তরপ্রদেশ রাজ্যের বাগপাৎ, গাজিয়াবাদ ও গৌতম বুদ্ধ নগর জেলার মধ্য দিয়ে এবং হরিয়ানা রাজ্যের ফরিদাবাদ জেলার মধ্য দিয়ে প্রসারিত হয়।
এক্সপ্রেসওয়েতে দুটি অংশ রয়েছে, ৮৬ কিলোমিটার দীর্ঘ পালওয়াল-গাজিয়াবাদ বিভাগ, যা ফরিদাবাদ-নয়ডা-গাজিয়াবাদ এক্সপ্রেসওয়ে নামে পরিচিত এবং ৪৯ কিলোমিটার দীর্ঘ গাজিয়াবাদ-সোনিপাথসবিভাগ। এটি ফরিদাবাদ-গাজিয়াবাদে যানবাহন চলাচলের সংকোচনের জন্য ₹১১,০০০ কোটি রুপি (১.৫ বিলিয়ন মার্কিন ডলার) খরচ করে নির্মিত হয়েছে এবং এছাড়াও বাণিজ্যিক যানবাহনকে দিল্লিতে প্রবেশের কারণে যে দূষণ ঘটত তা প্রতিরোধে করবে। ভারত সরকার-এর জন্য অর্থায়ন অনুমোদন করে ২০১৫ সালের অগাস্ট মাসে এক্সপ্রেসওয়ে এনএইচডিপি ফেজ-৪ এর অধীনে বিল্ড-অপারেট-ট্রান্সফার মোডে।
ইস্টার্ন পেরিফেরাল এক্সপ্রেসওয়ে দিল্লি থেকে ৫০,০০০ টির বেশি ট্রাক বা পণ্যবাহী যানবাহনকে দূরে সরিয়ে নেবে এবং দিল্লির বায়ু দূষণে ২৭% কমে যাবে। প্রধানমন্ত্রী নরেন্দ্র মোদি ২৭ মে ২০১৮ সালে এক্সপ্রেসওয়েটির উদ্বোধন করেন।
এই এক্সপ্রেসওয়েতে ভারতে প্রথমবারের মত প্রয়োগ করা অনেকগুলি বৈশিষ্ট্য রয়েছে।
জর্দান রিসার্চ এন্ড ট্রেনিং রিয়্যাক্টর
জর্দান রিসার্চ এন্ড ট্রেনিং রিয়্যাক্টর বা জর্ডান গবেষণা ও প্রশিক্ষণ চুল্লী (JRTR) হলো একটি ৫ মেগাওয়াট ক্ষমতাসম্পন্ন বহুমুখী গবেষণা চুল্লী, যা আর রামসা শহরে জর্দান বিজ্ঞান ও প্রযুক্তি বিশ্ববিদ্যালয়-এর ক্যাম্পাস এলাকায় অবস্থিত। ২০১৬ সালে ৭ ডিসেম্বর চুল্লী উদ্বোধন করেন বাদশা দ্বিতীয় আবদুল্লাহ। মূলত তার পৃষ্ঠপোষকতায় চুল্লীটি নির্মাণ করা হয়। এটি জর্দানের প্রথম পারমাণবিক চুল্লী, যা  দক্ষিণ কোরিয়া থেকে আমদানি করা হয়েছিলো।
পারমাণবিক চুল্লীটি পারমাণবিক বিজ্ঞান ও প্রযুক্তি গবেষণা কেন্দ্র হিসেবে সারাদেশে বিখ্যাত হয়ে ওঠে। এর ফলে জর্দানের আসন্ন প্রজন্মের শিক্ষার্থীদের জন্য পারমাণবিক প্রকৌশলী ও বিজ্ঞান বিষয়ক পড়াশোনার দ্বার উন্মোচিত হয়। এই চুল্লী এবং সংশ্লিষ্ট ব্যবস্থা নকশা করা, নির্মাণ ও পরিচালনা করা হয় মূলতঃ শিক্ষা ও প্রশিক্ষণ কার্যক্রমের জন্য। এছাড়া পারমাণবিক প্রকৌশল, পারমাণবিক চুল্লী অপারেশন ফরেনসিক বিশ্লেষণ, চিকিৎসার জন্য রেডিওস্টোপি উৎপাদন, শিল্প-কল-কারখানায় ব্যবহার, নিউট্রন রশ্মি ব্যবহারসহ অধ্বংসাত্মক পরীক্ষা ও নিউট্রন বিজ্ঞানের প্রয়োগে ব্যবহার করা হয়।
গবেষণা চুল্লীটি জাতীয় ও আন্তর্জাতিক ভাবে প্রশংসিত হয়েছে। একটি কোরীয় পারমাণবিক নিরাপত্তা বিষয়ক একটি কমিশন এর পর্যবেক্ষণ করে এবং তারা এর প্রশংসা করে।
মিকি রুর্ক
ফিলিপ আন্দ্রে "মিকি" রুর্ক জুনিয়র (, ; জন্ম: ১৬ সেপ্টেম্বর ১৯৫২) হলেন একজন মার্কিন অভিনেতা ও চিত্রনাট্যকার। পাশাপাশি তিনি একজন অবসরপ্রাপ্ত মুষ্টিযোদ্ধা। তিনি সাধারণত নাট্য, মারপিঠ ও থ্রিলার চলচ্চিত্রে শ্রেষ্ঠাংশে অভিনয় করে থাকেন।
২০০৫ সালে রুর্ক মূলধারার হলিউড চলচ্চিত্রে ফিরে আসেন এবং নব্য নোয়া মারপিঠধর্মী থ্রিলার চলচ্চিত্র "সিন সিটি"-তে প্রধান চরিত্রে অভিনয় করে একাধিক সমালোচনামূলক পুরস্কার জয়লাভ করেন। ২০০৮ সালে "দ্য রেসলার" চলচ্চিত্রে অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও শ্রেষ্ঠ প্রধান চরিত্রে অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। পরবর্তীকালে তিনি সাতটি ব্যবসাসফল চলচ্চিত্রে কাজ করেন, তন্মধ্যে রয়েছে ২০১০ সালের "আয়রন ম্যান টু" ও "দ্য এক্সপান্ডেবলস্‌" এবং ২০১১ সালের "ইমমর্টালস্‌"।
ফিলিপ আন্দ্রে রুর্ক জুনিয়র ১৯৫২ সালের ১৬ই সেপ্টেম্বর নিউ ইয়র্কের শেনেক্টাডিতে জন্মগ্রহণ করেন। তার পিতা ফিলিপ আন্দ্রে রুর্ক সিনিয়র এবং মাতা অ্যানেট (প্রদত্ত নাম: ক্যামেরন)। তার পিতা আইরিশ ও জার্মান বংশোদ্ভূত এবং মাতা স্কটিশ, ফরাসি, ইংরেজ ও জার্মান বংশোদ্ভূত ছিলেন। তিনি রোমান ক্যাথলিক ধর্মাবলম্বী হিসেবে বেড়ে ওঠেন এবং এই বিশ্বাস আঁকড়ে রাখেন। তার পিতা অ্যামেচার বড়ি বিল্ডার ছিলেন। রুর্কের যখন ছয় বছর বয়স, তখন তার পিতা তাদের ছেড়ে চলে যান। পিতামাতার বিবাহবিচ্ছেদের পর তার মাতা মিয়ামির সৈকত পুলিশ কর্মকর্তা ও পূর্ব থেকে পাঁচ সন্তানের জনক ইউজিন আদ্দিসকে বিয়ে করেন। তার মায়ের বিয়ের পর রুর্ক তার ছোট ভাই জোয়ি ও বোন প্যাট্রিশিয়াকে নিয়ে দক্ষিণ ফ্লোরিডায় চলে যান। সেখানে তিনি ১৯৭১ সালে মিয়ামি বিচ সিনিয়র হাই স্কুল থেকে পাস করেন।
ব্যান্ড বাজা বারাত
ব্যান্ড বাজা বারাত হচ্ছে ২০১০ সালে মুক্তিপ্রাপ্ত একটি বলিউড চলচ্চিত্র যেটিতে রণবীর সিং এবং অনুষ্কা শর্মা মুখ্য ভূমিকায় অভিনয় করেন। যশ রাজ ফিল্মসের ব্যানারে এই চলচ্চিত্রটির পরিচালক ছিলেন মনিষ শর্মা, মনিষ পরিচালিত এটিই প্রথম চলচ্চিত্র ছিলো। চলচ্চিত্রটির কাহিনী বিয়ের অনুষ্ঠান আয়োজন নিয়ে। ২০১০ সালের ১০ ডিসেম্বর চলচ্চিত্রটি মুক্তি পায়।
২০১০ সালের ডিসেম্বর মাসে অনিল কাপুর অভিনীত 'নো প্রবলেম' (১০ তারিখ) এবং অক্ষয় কুমারের 'তিস মার খান' (২৪ ডিসেম্বর) মুক্তি পায়, এই দুটি চলচ্চিত্রের সঙ্গে লড়াই করে "ব্যান্ড বাজা বারাত" ব্যবসাসফল হয়েছিলো। নতুন নায়ক রণবীর সিং দর্শকের মনে জায়গা করে নেন তার ভালো অভিনয় দ্বারা। চলচ্চিত্রটি "আহা কল্যাণম" নামে তামিল ভাষায় তৈরি করা হয়েছিলো যশ রাজ ফিল্মসের ব্যানারেই, ওখানে শর্মার জায়গায় বাণী কাপুর এবং রণবীরের জায়গায় তেলেগু অভিনেতা ননী অভিনয় করেন। ২০১৪ সালের ২১শে ফেব্রুয়ারী তামিল সংস্করণটি মুক্তি পায়।
এন৭০৯ (বাংলাদেশ)
এন৭০৯ বা খুলনা সিটি বাইপাস বাংলাদেশের একটি গুরুত্বপূর্ণ রাস্তা। এটি খুলনা এবং মোংলাকে সরাসরি খান জাহান আলী সেতু দ্বারা সংযুক্ত করেছে। 
২৭ কিলোমিটার
আল রাকাদ সিন্ড্রোম
আল-রাকাদ সিন্ড্রোম হলো জর্ডানের চিকিৎসক মোহাম্মদ আল-রাকাদ কর্তৃক আবিষ্কৃত জন্মগত “অটোসোমাল রেসিসিভ সিন্ড্রোম”। এটিকে চার ভাগে ভাগ করা হয়। যথাঃ
আল-রাকাদ সিন্ড্রোম ডিসিপিএস জিনের (DCPS gene) পরিবর্তনক্রমে সৃষ্ট হয়ে থাকে।
নয়ডা ক্রিকেট স্টেডিয়াম
নয়ডা ক্রিকেট স্টেডিয়াম নয়ডা স্টেডিয়াম কমপ্লেক্স নামেও পরিচিত, এটি ভারতের নয়ডা শহরের একটি ক্রিকেট স্টেডিয়াম। এটি উত্তরপ্রদেশ রাজ্যের নয়ড়া শহরের সেক্টর-২১ -এ অবস্থিত। ২০১৭ সালের এপ্রিলের মধ্যে, খেলার মাঠ এবং স্টেডিয়ামের স্ট্যান্ডগুলি নির্মান করা সম্পূর্ন হয়েছে, সাথে সাথে বসার ব্যবস্থা এবং মিডিয়া সুবিধাগুলিও সম্পন্ন হয়েছে।
স্টেডিয়ামটি বিভিন্ন স্থানীয় ও কর্পোরেট ম্যাচে আয়োজন করেছে এবং নয়ডা কর্তৃপক্ষ শীঘ্রই প্রথম-শ্রেণীর ক্রিকেট খেলা আয়োজনে আগ্রহী। সাবেক ভারতীয় ক্রিকেটার, "মাদান লাল" ক্রিকেট স্টেডিয়ামের পরামর্শক হিসেবে কাজ করছেন। কর্তৃপক্ষ ২০১২ সালে নয়ডা স্টেডিয়ামটি আপগ্রেড করার সিদ্ধান্ত নিয়েছিল এবং ২০১৩ সালে ক্রিকেট স্টেডিয়ামে কাজ শুরু করেছিল। প্রতিশ্রুতি দিয়েছিল ২০১৬ সালের মার্চের শেষ নাগাদ কাজ শেষ করার হবে।
কামারহাটি বিধানসভা কেন্দ্র
কামারহাটি (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১১ নং 
পানিহাটি বিধানসভা কেন্দ্রটি ১ থেকে ১৬ এবং ২১ থেকে ৩৫ ওয়ার্ড গুলি কামারহাটি পুরসভা এর অন্তর্গত।
কামারহাটি বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের মদন মিত্র তার নিকটতম প্রতিদ্বন্দ্বী সিপিআই (এম) এর মানস মুখার্জিকে পরাজিত করেন।
২০০৬ এবং ২০০১ সালের বিধানসভা নির্বাচনে, সিপিআই (এম) এর মানস মুখার্জী কামারহাটি কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের সুভ্রাংশু ভট্টাচার্যকে পরাজিত করেন এবং ২০০১ সালে তৃণমূল কংগ্রেসের চিত্তরঞ্জন বাগকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শান্তি ঘটক ১৯৯৬ এবং ১৯৯১ সালে জয়ী হন, তার নিকটতম প্রতিদ্বন্দ্বী ১৯৯৬ সালে কংগ্রেসের শম্ভুনাথ দত্তকে এবং ১৯৯১ সালে কংগ্রেস সলিল বিশ্বাসকে পরাজিত করেন। সিপিআই (এম) এর রাধিকা রঞ্জন ব্যানার্জি ১৯৮৭, ১৯৮২ এবং ১৯৭৭ সালে জয়ী হন, তার নিকটতম প্রতিদ্বন্দ্বী ১৯৮৭ সালে কংগ্রেসের অজয় ​​ঘোষালকে পরাজিত করেন, ১৯৮২ সালে কংগ্রেসের পূর্ণেন্দু বিমল দত্তকে এবং ১৯৭৭ সালে কংগ্রেসের জয়ন্ত চন্দ্র সেনকে পরাজিত করেন।
১৯৭২ সালে কংগ্রেসের প্রদীপ কুমার পালিত জয়ী হন। ১৯৭১, ১৯৬৯ এবং ১৯৬৭ সালে সিপিআই (এম) এর রাধিকা রঞ্জন ব্যানার্জী জয়ী হন। এর আগে কামারহাটি কেন্দ্রটি বিদ্যমান ছিল না।
জর্ডানের সরকারি ছুটির দিন
জর্ডানের সরকারি ছুটির দিন।
পাদটীকা : জর্ডান ছুটির দিন প্রায়ই পরিবর্তিত হয়ে থাকে। সরকার চাইলে ছুটির দিন পরিবর্তন করতে পারে অন্যদিনে নিয়ে যেতে পারে- সাধারণত ছুটির দিন দীর্ঘায়িত করার জন্য।
ইয়ালো টিনসেল
ইয়ালো টিনসেল (বৈজ্ঞানিক নাম:"Catapaecilma subochrea(Elwes)" ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও ইয়ালো টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।
ইয়ালো টিনসেলের প্রসারিত অবস্থায় ডানার প্রশস্থতা ২৮ থেকে ৩২ মিলিমিটার হয়ে থাকে।
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন।
এদের উড়াল খুব দ্রুত। এরা সাধারণত ফুলে বসে না। পুরুষ প্রজাতির ইয়ালো টিনসেলকে ভিজে মাটিতে বসতে দেখা যায়। ঘন জঙ্গলে এবং খোলামেলা পাহাড়ী জঙ্গল উভয়ই এদের প্রিয় বাসভূমি। হিমালয়ে ১৬৭০ মিটার উচ্চতা অবধি এদের দেখতে পাওয়া গেছে। পশ্চিমঘাট পর্বতে ৬০০ মিটার থেকে ১৫০০ মিটার উচ্চতা পর্যন্ত এদের বিচরণ পরিলক্ষিত হয়েছে। পাহাড়ি ঝর্ণা অথবা সরু জলধারার কিনারা এদের খুব পছন্দের বিচরণ ক্ষেত্র।
গাসসান কানাফানি
গাসসান কানাফানি ()(৮ এপ্রিল ১৯৩৬ আক্কা, মেন্ডেটরি প্যালেস্টাইন – ৮ জুলাই ১৯৭২ বৈরুত, লেবানন) একজন ফিলিস্তিনি লেখক ও পপুলার ফ্রন্ট ফর দি লিবারেশন অব প্যালেস্টাইনের নেতৃস্থানীয় ব্যক্তি ছিলেন। জুলাই ৮, ১৯৭২ সালে লড বিমানবন্দরে সংঘটিত গণহত্যার প্রতিক্রিয়াস্বরূপ ইসরায়েলের গোয়েস্থা সংস্থা ইসরায়েলের গোয়েস্থা সংস্থা মোসাদ তাকে হত্যা করে।
গাসসান ফায়িজ কানাফানি ১৯৩৬ সালে ফিলিস্তিনের আক্কা শহরের একটি মধ্যবিত্ত সুন্নী পরিবারে জন্মগ্রহণ করেন। তিনি ছিলেন মুহাম্মদ ফায়িজ আব্দ আল রাজ্জাকের তৃতীয় সন্তান। তার পিতা ছিলেন একজন আইনজীবী যিনি ব্রিটিশ দখলদারিত্ব বিরোধী জাতীয় আন্দোলনে সক্রিয়ভাবে অংশ গ্রহণ করেছিলেন। গাসসান যখন ছোট তখন তার পিতা রাজ্জাক অনেকবার জেলে খাটেন। জাফার ফরাসি ক্যাথলিক মিশনারি স্কুলে গাসসান তার প্রাথমিক শিক্ষা অর্জন করেন।
১৯৪৮-এর মে মাসে, ১৯৪৮ আরব-ইসরায়েলি যুদ্ধ শুরু হলে তা আক্কাতেও ছড়িয়ে পড়ে যার দরুণ কানাফানি ও তার পরিবারকে নির্বাসনে বাধ্য করা হয়েছিল। এই সময়েরও এক দশক পর তার পুত্রের কাছে লিখিত এক চিঠিতে, তিনি লজ্জিত হয়েছিলেন এই ভেবে যে তার পরিবারের লোকেরা শরণার্থী হওয়ার জন্য তাদের অস্ত্র জমা দিয়ে আত্মসমর্পণ করছে। প্রতিবেশী দেশ লেবাননের উত্তরের দিকে পালিয়ে যাওয়ার পর তারা সিরিয়ার দামেস্কে ফিলিস্তিনি শরণার্থী হিসেবে তারা স্থায়ী হন। তারা তারা তুলনামূলকভাবে দরিদ্র ছিল; তার পিতা ছোট পরিসরে আইন ব্যবসা শুরু করেন। কানাফানি সেখানে তার মাধ্যমিক শিক্ষা সম্পন্ন করেন এবং ১৯৫২ সালে ফিলিস্তিন শরণার্থীদের জন্য জাতিসংঘের ত্রাণ ও কর্ম সংস্থার শিক্ষা বিষয়ক সনদপত্র গ্রহণ করেন। শরণার্থী ক্যাম্পে প্রায় ১,২০০ ফিলিস্তিনি শিশুদের শিক্ষাদানের জন্য তাকে আর্ট শিক্ষক হিসেবে নিয়োগ দেয়া হয়, যেখানে তিনি ছাত্রছাত্রীদের তাদের পরিস্থিতির সাথে মানিয়ে চলতে সাহায্য করার জন্য ছোট গল্প লিখতে শুরু করেন।
১৯৭২ সালের ৮ জুলাই, ৩৬ বছর বয়সে কানাফানিকে বৈরুতে হত্যা করা হয়।তার অস্টিন ১১০০ মডেলের গাড়ির পিছনের বাম্পারে ৩ কেজি ওজনের প্লাস্টিক বোমা বিস্ফোরিত হওয়ার পর দেখা যায় তিনি এবং তার সতের বছরের ভ্রাতুষ্পুত্র লামিস নাজিম পুড়ে ভস্মীভূত হয়েছেন। মোসাদ শেষপর্যন্ত এই হত্যাকান্ডের দায় স্বীকার করেন।
লড বিমানবন্দর হত্যাকান্ডের প্রতিবাদে কানাফানিকে হত্যা করা হয়েছিলো, যা জাপানি রেড আর্মির তিন সদস্য কর্তৃক সম্পাদিত হয়েছিল। এ সময়, কানাফানি পিএফএলপি'র মুখপাত্র ছিলেন, এবং দলটি হামলার দায় স্বীকার করেছিলো।
যারা ছি যিন্দেগি
যারা ছি যিন্দেগি হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বলচন্দ। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কামাল হাসান অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি আসলে বলচন্দেরই ১৯৮০ সালের তামিল ভাষার চলচ্চিত্র "ভারুমায়িন নিরাম ছিভাপ্পু" এর অনুকরণ, "ভারুমায়িন নিরাম ছিভাপ্পু"তেও কামাল হাসান ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। "যারা ছি যিন্দেগি"র সংলাপ গুলজার লিখেছিলেন।
অর্জুন (উদ্ভিদ)
অর্জুন (বৈজ্ঞানিক নাম: "Terminalia arjuna") হচ্ছে "টারমিনালিয়া" গণের একটি সপুষ্পক উদ্ভিদ। এরা মধ্যম বা বৃহৎ আকৃতির বৃক্ষ, প্রায় ২০-২৫ মিটার উঁচু হতে পারে। মার্চ থেকে জুন মাসের ভিতরে এদের ফুল ফোটে।
বাংলাদেশ, ভারত, পাকিস্তান ও শ্রীলঙ্কা অর্জুনের আদি নিবাস। বাংলাদেশের অধিকাংশ অঞ্চলে অর্জুন গাছ কম-বেশি দেখা যায়। বিশেষত রাস্তার দুপাশে এবং চট্টগ্রাম ও সিলেটের বনাঞ্চলে প্রচুর জন্মে থাকে। আর্দ ও নাতিশীতোষ্ণ আবহাওয়া অর্জন গাছের জন্য উপযোগী। সাধারনত দো-আঁশ মাটিতে এ গাছটি ভালো হয়ে থাকে।
স্যাঁতস্যাঁতে ও ঊর্বর দোআঁশ মাটি অর্জুন চাষের জন্য উপযুক্ত। গাছে বৈশাখ–আষাঢ় মাসে ফুল ফুটে এবং পৌষ –ফাল্গুন মাসে ফল পাকে। অর্জুনের বীজ থেকে চারা উৎপাদন করা যায়। সাধারণত মার্চ-এপ্রিল মাসে পরিপক্ক ফল হতে বীজ সংগ্রহ করা হয়। বীজ বপনের পূর্বে ৪৮ ঘণ্টা ঠাণ্ডা পানিতে ভিজিয়ে রেখে পরবর্তীতে বীজতলায় বীজ বপন করা হয়। বীজতলার মাটি ও গোবরের অনুপাত হবে ৩ : ১ । নয় মাস বয়সের অঙ্কুরিত চারা বীজতলা বা নার্সারী থেকে সংগ্রহ করে রোপন করা হয়। বর্ষার শুরুতেই নির্দিষ্ট স্থানে রোপন করতে হয়।
অর্জুনের বাকল বাংলায় ঔষধি কাজে ব্যবহৃত হয়। পরিপক্ক গাছ থেকে ছাল সংগ্রহ করে ছোট ছোট টুকরো করে ৪-৫দিন রৌদ্রে শুকিয়ে চটের বস্তায় ভরে শুষ্ক স্থানে রেখে এক বছর পর্যন্ত সংরক্ষণ করা যায় এবং এর কার্যকারিতা অটুট থাকে। এছাড়া পুরোপুরিভাবে পরিপক্ক বীজ গাছ থেকে সংগ্রহ করে ভালোভাবে রৌদ্রে শুকিয়ে বায়ুরোধী পাত্রে রেখে এক বছর পর্যন্ত সংরক্ষণ করা যায়।
অর্জুন গাছের ছাল, পাতা ও ফল ভেষজ ওষুধ হিসেবে ব্যবহৃত হয়। অর্জুনের গাছের কাঠ বেশ শক্ত। একদা গরুর গাড়ির চাকা নির্মাণে অর্জুনগাছ ব্যবহৃত হতো। গৃহনির্মাণ, কৃষি উপকরণ,জলযান, নৌকা,দাড়,মাস্তুল,খনি ও নলকূপ খননে এই গাছের কাঠ ব্যবহৃত হয়। এর বাকল থেকে আহরিত ট্যানিন চামড়াতে ব্যবহৃত হয়। অর্জুনের বাকল থেকে হৃদরোগের ওষুধ , পাতার রস আমাশয় রোগের ওষুধ বানানো হয় এবং পাতা তসর রেশম পোকার খাদ্য।
ভিরে দি ওয়েডিং
ভিরে দি ওয়েডিং হচ্ছে ২০১৮ সালে মুক্তিপ্রাপ্ত একটি হিন্দি ভাষার চলচ্চিত্র। চলচ্চিত্রটি কয়েকজন মেয়েবন্ধুর জীবন কাহিনী নিয়ে। চলচ্চিত্রটি পরিচালনা করেছিলেন শশাঙ্ক ঘোষ। চলচ্চিত্রটি মোট পাঁচজন মানুষ প্রযোজনা করেন যাদের মধ্যে অভিনেতা অনিল কাপুরও ছিলেন। চলচ্চিত্রটিতে মুখ্য ভূমিকায় কারীনা কাপুর, সোনম কাপুর, স্বরা ভাস্কর এবং শিখা তালসানিয়া অভিনয় করেন চারজন ঘনিষ্ঠ বন্ধুর চরিত্রে।
"ভিরে দি ওয়েডিং" চলচ্চিত্রটি মুক্তি পায় ১ জুন ২০১৮ তারিখে এবং সমালোচকদের দ্বারা মিশ্র প্রতিক্রিয়ার সম্মুখীন হয়। চলচ্চিত্রটি বানানো হয়েছিলো ৪২ কোটি রূপী দ্বারা এবং এটি প্রায় ১৩৮ কোটি রূপীর ওপরে আয় করেছিলো; নারী চরিত্র মুখ্য ভূমিকায় থাকা কোনো ভারতীয় চলচ্চিত্রের জন্য এই অর্জন ছিলো যুগান্তকারী। ২০০৮ সালের মার্কিন চলচ্চিত্র "সেক্স এ্যান্ড দ্যা সিটি"র কাহিনী থেকে এই ভিরে দি ওয়েডিং এর কাহিনী অনুপ্রাণিত।
আকিম তামিরভ
আকিম মিখাইলভিচ তামিরভ (, ) জন্ম: হোভাকিম তামিরিয়ান (; ২৯ অক্টোবর ১৮৯৯ - ১৭ সেপ্টেম্বর ১৯৭২) ছিলেন একজন আর্মেনীয়-মার্কিন অভিনেতা। ৩৭ বছর কর্মজীবনে তিনি ৮০টির অধিক মার্কিন চলচ্চিত্রে অভিনয় করেছেন। তিনি গোল্ডেন গ্লোব পুরস্কারের সেরা পার্শ্ব চলচ্চিত্র অভিনেতা বিভাগের প্রথম বিজয়ী। এছাড়া তিনি "দ্য জেনারেল ডায়েড অ্যাট ডন" (১৯৩৬) ও "ফর হুম দ্য বেল টোলস" (১৯৪৩)-এ অভিনয় করে দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হয়েছেন।
তামিরভ ১৮৯৯ সালের ২৯শে অক্টোবর রুশ সাম্রাজ্যের (বর্তমান আজারবাইজান) বাকু শহরে এক মার্কিন পরিবারে জন্মগ্রহণ করেন। তার পিতা সেখানে এক তেলের কোম্পানিতে কাজ করতেন। তিনি নয় বছর মস্কো আর্ট থিয়েটার নাট্য স্কুলে প্রশিক্ষন গ্রহণ করেন। ১৯২৩ সালের জানুয়ারি মাসে তিনি অভিনয়শিল্পীদের দলের সাথে তিন মাসের সফরে প্রথমবার মার্কিন যুক্তরাষ্ট্রে আসেন। তিনি নভেম্বর মাসে পুনরায় যুক্তরাষ্ট্রে যান এবং ১৯২৪ পর্যন্ত সেখানে থাকেন। ১৯২৭ সালের অক্টোবরে আরেকটি সফরকালীন তিনি স্থায়ীভাবে যুক্তরাষ্ট্রে থাকার সিদ্ধান্ত নেন।
তামিরভ মার্কিন যুক্তরাষ্ট্রে বালিভ্‌স শভ সরিস দলে যোগ দেন এবং তার ভবিষ্যৎ স্ত্রী তামারা শাইনের সাথে শিকাগোতে রুশ নাইটক্লাবে কাজ করতে থাকেন এবং নিউ ইয়র্কে অ্যাল জনসনের সাথে ব্রডওয়ে মঞ্চে "ওয়ান্ডারবার"-এ অভিনয় করেন। তিনি ও তার স্ত্রী শাইন ব্রডওয়ে মঞ্চে "মিরাকল অ্যাট ভের্ডুন"-এ কাজ করার পর চলচ্চিত্রে কাজ করার জন্য হলিউডে যান। ১৯৩২ সালে "ওকে, আমেরিকা!" চলচ্চিত্রে অনুল্লেখিত ভূমিকায় কাজের মাধ্যমে তার বড় পর্দায় অভিষেক হয়। তিনি ১৯৩৫ সাল পর্যন্ত আরও কয়েকটি চলচ্চিত্রে অনুল্লেখিত ভূমিকায় কাজ করেন। ১৯৩৫ সালে তিনি "দ্য লাইভস্‌ অব আ বেঙ্গল ল্যান্সার" চলচ্চিত্রে পার্শ্ব ভূমিকায় অভিনয় করে প্রথম সফলতা অর্জন করেন। একই বছর তিনি ক্লার্ক গেবল, ওয়ালেস বিরি, জিন হার্লো, রোজালিন্ড রাসেল ও রবার্ট বেঞ্চলির সাথে মহাকাব্যিক "চায়না সিজ" এবং পল মুনির সাথে "ব্ল্যাক ফিউরি" চলচ্চিত্রে অভিনয় করেন।
১৯৩৬ সালে তিনি "দ্য জেনারেল ডায়েড অ্যাট ডন" নাম ভূমিকায় অভিনয় করেন। এই কাজের জন্য তিনি তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। একই বছর "অ্যান্থনি অ্যাডভার্স" ছবিতে কার্লো সিবো চরিত্র, ১৯৩৭ সালে আইরিন ডান ও র‍্যান্ডলফ স্কটের সাথে সঙ্গীতধর্মী "হাই, ওয়াইড, অ্যান্ড হ্যান্ডসাম" চলচ্চিত্রে জো ভ্যারিজ চরিত্র এবং ১৯৩৮ সালে অ্যানা মে ওংয়ের সাথে নোয়া চলচ্চিত্র "ডেঞ্জারাস টু নো"-এ স্টিভেন রেকা চরিত্র তার কয়েকটি সফল কাজের মধ্যে অন্যতম। ১৯৩৭ সালে তিনি জুল ভার্ন রচিত "মাইকেল স্ত্রগভ" উপন্যাস অবলম্বনে নির্মিত "দ্য সোলজার অ্যান্ড দ্য লেডি" ছবিতে একজন তাতারীয় বিপ্লবী চরিত্রে অভিনয় করেন। "দ্য নিউ ইয়র্ক টাইমস"-এ এক পর্যালোচনায় ফ্র্যাংক এস. নাজেন্ট তার অভিনয় সম্পর্কে লিখেন, "তিনি দুর্বৃত্ত ভূমিকায় এমন ছিলেন যে দর্শকেরাও তার প্রশংসা করতে বাধ্য হয়েছে।"
১৯৪৩ সালে গ্যারি কুপার ও ইংরিদ বারিমানের সাথে "ফর হুম দ্য বেল টোলস" ছবিতে অভিনয় করে তিনি দ্বিতীয়বারের মত শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন এবং সেরা পার্শ্ব চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তিনিই সেরা পার্শ্ব চলচ্চিত্র অভিনেতা বিভাগে প্রথমবার গোল্ডেন গ্লোব লাভ করেন।
তামিরভ ক্যান্সারে আক্রান্ত হয়ে ১৯৭২ সালের ১৭ই সেপ্টেম্বর ৭২ বছয় বয়সে মৃত্যুবরণ করেন।
বরানগর বিধানসভা কেন্দ্র
বরানগর বিধানসভা কেন্দ্র ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৩ নং বরানগর বিধানসভা কেন্দ্রটি বরানগর পুরসভা এবং ১৭ থেকে ২০ পর্যন্ত ওয়ার্ড গুলি কামারহাটি পুরসভা এর অন্তর্গত।
বরানগর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের তাপস রায় তার নিকটতম প্রতিদ্বন্দ্বী আরএসপির সুকুমার ঘোষকে পরাজিত করেন।
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, আরএসপির অমর চৌধুরী বরানগর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ এবং ২০০১ সালে তৃণমূল কংগ্রেসের অতিন ঘোষকে পরাজিত করেন এবং ১৯৯৬ সালে কংগ্রেসের সিলভদ্র দত্তকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর মতিশ রায় ১৯৯১ সালে কংগ্রেসের অজয় ​​ঘোষালকে পরাজিত করেন, ১৯৮৭ সালে কংগ্রেসের প্রণব কান্তি ঘোষকে, ১৯৮২ সালে কংগ্রেসের শম্ভুনাথ দত্তকে এবং ১৯৭৭ সালে কংগ্রেসের কুমুদ ভট্টাচার্যকে পরাজিত করেন।
সিপিআইয়ের শিবপদ ভট্টাচার্য ১৯৭২ সালে সিপিআই (এম) এর জ্যোতি বসুকে পরাজিত করেন। ১৯৭১, ১৯৬৯ এবং ১৯৬৭ সাল পর্যন্ত সিপিআই (এম) এর জ্যোতি বসু প্রতিনিধিত্ব করেন। ১৯৬২, ১৯৫৭ এবং স্বাধীন ভারতের প্রথম নির্বাচনে, ১৯৫১ সাল পর্যন্ত সিপিআই এর জ্যোতি বসু প্রতিনিধিত্ব করেন।
আয়ারল্যান্ড ক্রিকেট দলের অধিনায়কদের তালিকা
অত্র নিবন্ধটি আনুষ্ঠানিকভাবে আন্তর্জাতিক ক্রিকেট খেলায় অংশগ্রহণকারী আয়ারল্যান্ড ক্রিকেট দলের অধিনায়কদের তালিকা সম্পর্কীয়। অত্র তালিকায় আইসিসি ট্রফি, অনূর্ধ্ব-১৯, একদিনের আন্তর্জাতিক, টুয়েন্টি২০ আন্তর্জাতিক ও টেস্ট খেলা রয়েছে। তালিকাটি ফেব্রুয়ারি, ২০১২ সাল অনুযায়ী সঠিক।
এ তালিকায় আয়ারল্যান্ড ক্রিকেট দলের পক্ষে কমপক্ষে একটি টেস্টে অধিনায়কের দায়িত্ব পালনকারী ক্রিকেটারকে রাখা হয়েছে। একজন ক্রিকেটারের পাশে প্রতীকের সাহায্যে টেস্ট সিরিজে দলের পক্ষে কমপক্ষে একটি খেলায় অধিনায়কের দায়িত্ব পালনকে বুঝানো হয়েছে।
২০০৬ সালে প্রথিতযশা অল-রাউন্ডার ট্রেন্ট জনস্টনকে আয়ারল্যান্ডের প্রথম ওডিআই অধিনায়ক হিসেবে মনোনীত করা হয়। ২০০৮ সালের শুরুতে অধিনায়কের দায়িত্ব থেকে নিজ নাম প্রত্যাহার করে নেন। আঘাতজনিত কারণে ক্রিকেট থেকে সংক্ষিপ্ত সময়ের জন্য ক্রিকেটের বাইরে অবস্থান করতে বাধ্য হন। এপ্রিল, ২০০৮ সালে উইলিয়াম পোর্টারফিল্ডকে জনস্টনের স্থলাভিষিক্ত করা হয় ও আয়ারল্যান্ডের পূর্ণাঙ্গকালীন অধিনায়কের দায়িত্বভার অর্পণ করা হয়। কাউন্টি দলের সাথে চুক্তিবদ্ধতার কারণে উইলিয়াম পোর্টারফিল্ডের অনুপস্থিতিতে কাইল ম্যাককলানকে অধিনায়কের দায়িত্ব পালন করতে হয়। এ বিকল্প দায়িত্ব বর্তমানে কেভিন ও’ব্রায়ানের উপর বর্তিয়েছে।
টুয়েন্টি২০ আন্তর্জাতিকে আয়ারল্যান্ডের পক্ষে উইলিয়াম পোর্টারফিল্ড নেতৃত্ব দিচ্ছেন।
১৯৯৩-৯৪ মৌসুমের আইসিসি ট্রফি প্রতিযোগিতায় আয়ারল্যান্ডের অভিষেক ঘটে।
২০০০ সালে ডাবলিনে পাকিস্তানের বিপক্ষে একটিমাত্র টেস্টে আয়ারল্যান্ড খেলেছে।
ব্যাজ লুরমান
ব্যাজ লুরমান (, জন্ম: মার্ক অ্যান্থনি লুরমান, ১৭ সেপ্টেম্বর ১৯৬২) হলেন একজন অস্ট্রেলীয় লেখক, পরিচালক ও প্রযোজক। তিনি চলচ্চিত্র, টেলিভিশন, গীতিনাট্য, মঞ্চ, সঙ্গীত ও রেকর্ডিং শিল্পে কাজ করে থাকেন। তার কাজে লেখনী, পরিচালনা, পরিকল্পনা ও সঙ্গীতের উপাদানসমূহ ব্যবহারে তার ভিন্নধর্মী ধরন ও সম্পৃক্ততার জন্য তাকে সমকালীন রচয়িতা-পরিচালক বলে গণ্য করা হয়। তিনি অন্যতম ব্যবসাসফল অস্ট্রেলীয় পরিচালক, তার চারটি চলচ্চিত্র সর্বকালের ১০ সর্বোচ্চ আয়কারী চলচ্চিত্রের তালিকায় অন্তর্ভুক্ত রয়েছে।
চলচ্চিত্রে তিনি তার লাল পর্দা ত্রয়ী চলচ্চিত্রের জন্য সর্বাধিক পরিচিত, চলচ্চিত্রগুলো হল - প্রণয়ধর্মী হাস্যরসাত্মক "স্ট্রিকলি বলরুম" (১৯৯২), উইলিয়াম শেকসপিয়রের প্রণয়ধর্মী বিয়োগান্ত "রোমিও + জুলিয়েট" (১৯৯৬) এবং সঙ্গীতধর্মী প্রণয়মূলক "মুলাঁ রুজ!" (২০০১)। এই ত্রয়ী চলচ্চিত্রের পরে তিনি "অস্ট্রেলিয়া" (২০০৮), "দ্য গ্রেট গেটসবি" (২০১৩) এবং নেটফ্লিক্সের সীমিত ধারাবাহিক "দ্য গেট ডাউন"।
আদনান আবদাল্লাত
চিকিৎসক আদনান আবদাল্লাত একজন জর্ডানীয় স্নায়ুবিজ্ঞানী। তিনি ১৯৮০ সালে আবদাল্লাত ডেভিস ফারাজ সিন্ড্রোম আবিষ্কারে ভূমিকা রেখেছিলেন।
জর্ডানের আম্মানের আল হুসাইন মেডিক্যাল সেন্টারে আদনান আবদাল্লাত চিকিৎসা সেবা দিয়েছেন। অবসর নেওয়া এবং নিজের ব্যক্তিগত গবেষণা ও ক্লিনিক সেন্টার তৈরী করার পূর্ব পর্যন্ত তিনি এই হাসপাতালে স্নায়বিক বিভাগের প্রধান হিসেবে কর্মরত ছিলেন।
সানা আল সায়েহ
সানা আল সায়েহ প্যালেস্টাইন বিশ্ববিদ্যালয়ের বিজ্ঞান ও প্রযুক্তি বিভাগের একজন ডিন। বিশ্বজুড়ে বিভিন্ন সম্মেলনে এই বিশ্ববিদ্যালয়ের প্রতিনিধি হিসেবে তিনি অংশগ্রহণ করেছেন।
আল সায়েহ খ্রিস্টান ধর্ম থেকে ধর্মান্তরিত হয়ে ইসলাম ধর্ম গ্রহণ করার পর আগস্ট ২০০৭ সালে এই বিষয়টি তীব্র বিতর্কের বিষয়বস্তু হয়ে উঠে। ফাতাহ নামক রাজনৈতিক দল থেকে সরাসরী অভিযোগ করা হয় তাদের বিরোধী পক্ষ হামাস আল সায়েহকে অপহরণ করেছে এবং অপহরণ করার পর জোর করে ধর্মান্তরিত হতে বাধ্য করেছে। হামাস তাদের বিরুদ্ধে উত্থাপিত এই অভিযোগ প্রত্যাখান করে।
কেন্দ্রীয় ভাবে হামাস থেকে জানানো হয়, তারা আল সায়েহর মায়ের সাথে সাক্ষাৎ করেছেন এবং আল সায়েহ তার মাকে জানিয়েছে, "আল্লাহই তাকে সঠিক পথ বাছাই করতে নির্দেশনা দিয়েছেন।" সায়েহর মা পরবর্তীতে জানান, আল-সায়েহকে এই বিবৃতি দিতে বাধ্য করা হয়েছে। পরিবারের নির্ভরযোগ্য গোপন সূত্র থেকে দাবী করা হয়, সায়েহকে সেই বিশ্ববিদ্যালয়ের মুসলিম অধ্যাপককে বিবাহ করতে বাধ্য করা হয়েছে।
গাজা শহরের প্রবীণ মুসলিম সদস্য আলা আকলুক জানান, তিনি সেই অধ্যাপকের সাথে সাক্ষাৎ করেছেন এবং তিনি তার বক্তব্যের সমাপ্ত করেন এই বলে যে, আল-সায়েহ তার নিজ ইচ্ছায় ইসলাম ধর্ম গ্রহণ করেছেন। সায়েহকে মুসলিম পুরুষ বিবাহ করতে জোর করে ধর্মান্তরিত করা হয়েছে; এই অভিযোগকে তিনি প্রত্যাখান করেন। তিনি দাবী করেন, সায়েহর ধর্মান্তরের ব্যাপারে পরিবারকে বলতে, সেই পুরুষ অধ্যাপক ভীত বোধ করেছিলেন।
গাজার নারী মানবাধিকার কর্মী হানান মাতার, আল সায়েহর সাথে সাক্ষাৎ করেন। তিনি বলেন, "আল সায়েহ; বিবাহের জন্য তার ধর্ম পরিবর্তন করেছে এই অভিযোগ নাকচ করে দিয়েছেন।", তিনি আরো বলেন, "আল সায়েহর আচার আচরণ ইসলাম ধর্মাবলম্বী নারীর মত।"
রোজমেরি সাইদ জাহলান
রোসমারী সাইদ জাহলান () (২০ আগস্ট ১৯৩৭- ১০ মে ২০০৬) ছিলেন একজন মার্কিন খ্রিষ্ঠান ঐতিহাসিক এবং পারস্য গাল্ফ রাজ্যের লেখিকা। তিনি এডওয়ার্ড সাইদের বোন ছিলেন। বই লিখার পাশাপাশি, তিনি ফাইনান্সিয়াল টাইমস, মধ্যপ্রাচ্যের জার্নাল, ইন্টারন্যাশনাল জার্নাল অব মিডল ইস্ট স্টাডিজ এবং এনসাইক্লোপডিয়া অব ইসলামে লিখতেন।
সাইদ জাহলান ১৯৩৭ সালে কায়রোতে জন্মগ্রহণ করেন। তিনি চারবোনের মধ্যে সবচেয়ে বড়। তার পিতা ওয়াদী সাইদ এখন ধনাঢ্য বিলাতী প্যালেস্টিনীয় ব্যবসায়ী ও যুক্তরাষ্ট্রের নাগরিক ছিলেন। তার মা জন্মগ্রহণ করেছেন নাজারাথে। রোজমেরী যুক্তরাষ্ট্রের ব্রাইয়ান মআওয়ার কলেজে পড়াশুনা করেন। সংগীতশাস্ত্রের উপর তিনি স্নাতক করেন। গুরুতর গাড়ি দুর্ঘটনায় তার হাতে আঘাত লাগে এবং বেশ কিছু হাড় ভেঙে যায়। এরফলে তার জন্য পিয়ানো বাজানো অসম্ভব হয়ে পরে।
ব্রাইয়ান মাওয়ারের পরে রোজম্যারী কিছুসময়ের জন্য কায়রোতে পড়াশুনা করেন। তারপর তিনি বৈরুতে চলে যান, সেখানে বৈরুত আমেরিকান বিশ্ববিদ্যালয় ও বৈরুত নারী কলেজে সংস্কৃতি ও সংগীত শাস্ত্রের উপর প্রভাষিকা হিসেবে কর্মরত ছিলেন। বৈরুতের পরে তিনি লণ্ডন চলে যান এবং লোহিত সাগর এর উপর স্কুল অব অরিয়েন্টাল এন্ড আফ্রিকান স্টাডিজের উপর পিএইচডি অর্জন করেন।
সাইদ জাহলান টনি জাহলানকে বিবাহ করেন। টনি প্যালেস্টীনীয় পদার্থবিদ ছিলেন। এই দম্পতি যুগ্নভাবে প্যালেস্টাইনে বই বিতরণকারী প্রজেক্ট, গাজা লাইব্রেরী প্রজেক্টে বিজয়ী হন। সাইদ জাহলান ব্রিটেনের প্যালেস্টাইন সলিডারিটি ক্যাম্পেইনের পৃষ্ঠপোষক ছিলেন এবং টাইমসের মতে, "তিনি তার জীবনে সর্বদাই প্যালেস্টাইন বাসীর দুঃখ কষ্টে উদ্বিগ্ন ছিলেন।"
কানিজ আলমাস খান
কানিজ আলমাস খান বাংলাদেশের সৌন্দর্য সেবাদানকারী প্রতিষ্ঠান "পারসোনা হেয়ার অ্যান্ড বিউটি লিমিটেড"-এর সহ-প্রতিষ্ঠাতা ও পরিচালক। একজন সফল নারী উদ্যোক্তা হিসেবে তিনি সুপরিচিত। ১৯৯১, ১৯৯৬, ১৯৯৮ সালে ইউনিলিভার বাংলাদেশের ব্র‍্যান্ড "সানসিল্ক শ্যাম্পু"র ব্র্যান্ড এম্বাসেডর হিসাবে কাজ করেছেন। এছাড়া তিনি জুঁই হেয়ার অয়েল (স্কয়ার টয়লেট্রিজ লিমিটেড), জাহি (ওয়ারিদ টেলিকমিউনিকেশন; ২০১৩), অর্জন (স্ট্যান্ডার্ড চার্টার্ড ব্যাংক) এর ব্র্যান্ড এ্যাম্বাসেডর হিসেবেও কাজ করছেন। তিনি বাংলাদেশ ন্যাশনাল বিজনেস অ্যাওয়ার্ডস ২০০৯, ২০০৯ সালে ভারতে ওয়ার্ল্ড লিডারশিপ কংগ্রেস থেকে ওয়ার্ল্ড ব্র্যান্ড লিডারশিপ অ্যাওয়ার্ড সহ গুরুত্বপূর্ণ পুরস্কার জিতেছেন।
কানিজ আলমাস খান ৪ ডিসেম্বর ঢাকার কেরানীগঞ্জ উপজেলায় জন্মগ্রহণ করেন।
তিনি ঢাকার ইডেন কলেজ থেকে ব্যাচেলর সম্পন্ন করেন। এবং তিনি কলকাতা, মুম্বাই, দিল্লি, পাকিস্তান, ব্যাংকক এবং চীন থেকে পেশাদারী প্রশিক্ষণ কোর্স সম্পন্ন করেন।
কানিজ আলমাস খান প্রথমে ঢাকার কলাবাগানে "গ্ল্যামার" নামে একটি সৌন্দর্য সেবাকেন্দ্র প্রতিষ্ঠা করেন। পরে গ্রাহকসংখ্যা বেড়ে যাওয়ায় রূপবিশেষজ্ঞ ফারজানা শাকিলের সঙ্গে প্রতিষ্ঠা করেন "পারসোনা"। বর্তমানে সারা বাংলাদেশে পারসোনার ১১টি শাখা রয়েছে। ২০০৫ সালে কানিজ আলমাস প্রথম বাংলা ফ্যাশন পত্রিকা "ক্যানভাস" প্রকাশ করেছিলেন। ২০০৫ সালে তিনি পারসোনা মেনজ এবং পারসোনা অ্যাডামস শুরু করেন। বর্তমানে এটি পারসোনার পুরুষ সেবা বিভাগ। বর্তমানে ঢাকা ও সিলেটে এই সেবার শাখা রয়েছে। একই ক্রমানুসারে ২০০৭ সালে তিনি পারসোনা হেলথ প্রতিষ্ঠা করেন। এটি এ্যারোবিক্স, পাওয়ার-যোগ, জুম্বা, পাইলটস, স্ক্রিম সেবা প্রদান করে। ২০০৯ সালে বাংলাদেশ পুলিশ এর রাজশাহীতে বাংলাদেশ পুলিশ একাডেমিতে রূপচর্চা বিষয়ে প্রশিক্ষণ প্রদান করেন। এছাড়াও পারসোনার অঙ্গপ্রতিষ্ঠান হিসেবে প্রতিষ্ঠা করেন পারসোনা জিম ও পারসোনা ইনস্টিটিউট।
দমদম বিধানসভা কেন্দ্র
দমদম (বিধানসভা কেন্দ্র) () ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৪ নং দমদম বিধানসভা কেন্দ্রটি দমদম পুরসভা এবং ১ থেকে ১৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।
দমদম বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে ফলাফল ঘোষণা করা হয়।
২০১১ সালের নির্বাচনে, তৃণমূল কংগ্রেসের ব্রাত্য বসু তার নিকটতম প্রতিদ্বন্দ্বী সিপিআই (এম) এর গৌতম দেবকে পরাজিত করেন।
২০০৬ সালের নির্বাচনে, সিপিআই (এম) এর রেখা গোস্বামী তার নিকটতম প্রতিদ্বন্দ্বী তৃণমূল কংগ্রেস উদয়ন নম্বুদারি পরাজিত করেন।
২০০১ সালের নির্বাচনে, এআইটিসি এর অরুণাভ ঘোষ তার নিকটতম প্রতিদ্বন্দ্বী সিপিআইএম এর অজিত চৌধুরীকে পরাজিত করেন।
সিপিআই (এম) এর শঙ্কর সেন ১৯৯৬ সালে কংগ্রেসের নিতাই ঘোষকে এবং ১৯৯১ সালে কংগ্রেসের রমেশ ভট্টাচার্যকে পরাজিত করেন। সিপিআই (এম) এর শান্তি রঞ্জন ঘটক ১৯৮৭ সালে কংগ্রেসের হরশিৎ ঘোষকে পরাজিত করেন এবং ১৯৮২ এবং ১৯৭৭ সালে কংগ্রেসের লাল বাহাদুর সিংকে পরাজিত করেন।
১৯৭২ সালে কংগ্রেসের লাল বাহাদুর সিং জয়ী হন। সিপিআই (এম) এর তরুণ কুমার সেনগুপ্ত ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে সিপিআই এর তরুণ কুমার সেনগুপ্ত প্রতিনিধিত্ব করেন। পিসিপির পবিত্র মোহন রায় ১৯৫৭ সালে জয়ী হন। ১৯৫১ সালে স্বাধীন ভারতের প্রথম নির্বাচনে, কংগ্রেসের কানাই লাল দাস দমদম কেন্দ্র থেকে জয়ী হন।
ফ্রাঞ্চট টোন
স্টেনিস্লাউস পাসকেল ফ্রাঞ্চট টোন (; জন্ম: ২৭ ফেব্রুয়ারি ১৯০৫ - ১৮ সেপ্টেম্বর ১৯৬৮) ছিলেন একজন মার্কিন অভিনেতা, পরিচালক ও প্রযোজক। তিনি মঞ্চ, চলচ্চিত্র ও টেলিভিশন কাজ করেছেন। তিনি ক্লার্ক গেবল ও চার্লস লটনের সাথে "মিউটিনি অন দ্য বাউন্টি" (১৯৩৫) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "ড্যান্সিং লেডি" (১৯৩৩), "দ্য লাইভস্‌ অব আ বেঙ্গল ল্যান্সার" (১৯৩৫), "ডেঞ্জারাস" (১৯৩৫), "ফাইভ গ্রেভস টু কায়রো" (১৯৪৩), "অ্যাডভাইস অ্যান্ড কনসেন্ট" (১৯৬২), ও "ইন হার্ম্‌স ওয়ে" (১৯৬৫)। এছাড়া তিনি কয়েকটি টেলিভিশন ধারাবাহিকের কিছু পর্বে অতিথি তারকা হিসেবে অভিনয় করেছেন, তন্মধ্যে রয়েছে "দ্য টোয়ালাইট জোন" এবং "দ্য অ্যালফ্রেড হিচকক আওয়ার"।
চলচ্চিত্রের অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত একটি তারকা খচিত হয়।
টোন ১৯০৫ সালেরর ২৭শে ফেব্রুয়ারি নিউ ইয়র্কের নায়াগ্রা ফলসে জন্মগ্রহণ করেন। তার পিতা ফ্র্যাংক জেরোম টোন কার্বোরান্ডাম কোম্পানির সভাপতি এবং তার মাতা গারট্রুড ভ্যান ভ্রাঙ্কেন ফ্রাঞ্চট। তার প্র-মাতামহ রিচার্ড ফ্রাঞ্চট ছিলেন একজন কংগ্রেসপন্থী। আইরিশ রিপাবলিকানবাদের জনক উল্‌ফ টোন তার দূর সম্পর্কের আত্মীয়। তার চতুর্থ প্র-পিতামহ জন টোন উল্‌ফের পিতা পিটার টোনের চাচাতো ভাই। টোনের পূর্বপুরুষগণ ফরাসি-কানাডীয়, আইরিশ ও ইংরেজ ছিলেন।
প্যারামাউন্ট পিকচার্সের সাথে চুক্তিবদ্ধ হয়ে তিনি গ্যারি কুপারের সাথে "দ্য লাইভস্‌ অব আ বেঙ্গল ল্যান্সার" চলচ্চিত্র অভিনয় করেন। ছবিটি ব্যাপক হিট হয়। একই বছর তিনি "ওয়ান নিউ ইয়র্ক নাইট" ছবিতে শীর্ষ পারিশ্রমিক গ্রহীতা হিসেবে এবং "রেকলেস" ছবিতে জিন হার্লো ও উইলিয়াম পাওয়েলের পর শীর্ষ পারিশ্রমিক গ্রহীতা হিসেবে কাজ করেন। তিনি "নো মোর লেডিজ" (১৯৩৫) ছবিতে জোন ক্রফোর্ড ও রবার্ট মন্টগামারির সাথে পার্শ্ব ভূমিকায় এবং বক্স-অফিসে সফল চলচ্চিত্র "মিউটিনি অন দ্য বাউন্টি" (১৯৩৫) ছবিতে অভিনয় করেন। "মিউটিনি অন দ্য বাউন্টি" ছবিতে ক্লার্ক গেবল ও চার্লস লটনের সাথে পার্শ্ব ভূমিকায় অভিনয় করলেও তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। গেবল ও লটনও এই চলচ্চিত্রের জন্য শ্রেষ্ঠ অভিনেতা বিভাগে অস্কারের মনোনয়ন পান।
চলচ্চিত্রে অবদানের স্বীকৃতি হিসেবে ১৯৬০ সালের ৮ই ফেব্রুয়ারি হলিউড ওয়াক অব ফেমে তার নামাঙ্কিত একটি তারকা খচিত হয়। তারকাটি হলিউড বলেভার্ডের ৬৫০০ ব্লকের দক্ষিণ পাশে অবস্থিত।
জর্ডানীয়দের তালিকা
জর্দানের বিখ্যাত মানুষের নাম সমূহ নীচে উল্লেখ করা হলোঃ
কুফর রাকেব সিন্ড্রোম
কুফর রাকেব সিন্ড্রোম বা কুফর রাকেব লক্ষণসমষ্টি হচ্ছে এক ধরনের দেহক্রোমোজোমীয় প্রচ্ছন্ন ব্যাধি; যা পার্কিনসন রোগ-৯ (পার্ক ৯) নামেও পরিচিত।.
এই রোগ হলে স্থিরদৃষ্টি পক্ষাঘাত (Gaze palsy), আক্ষিপ্ততা (Spasticity) ও চিত্তভ্রংশের (Dementia) মত লক্ষণ দেখা যায়।
"এটিপি১৩এ২" (ATP13A2) জিনের সাথে এটি সম্পর্কিত। মধ্যপ্রাচ্যের রাষ্ট্র জর্দানের কুফর রাকেব শহরের নামে এই লক্ষণসমষ্টির নামকরণ করা হয়েছে।
কারাক লক্ষণ
কারাক লক্ষণ হলো একটি স্নায়ুতন্ত্রের অবনতির অসুখ যা মূলত হয় গুরুমস্তিষ্কে লৌহের পরিমাণ বৃদ্ধির কারণে।
যে পরিবারের সন্তানদের মাঝে এই রোগটি প্রথম পাওয়া যায় তারা জর্দানের দক্ষিণের শহর কারাকে বাস করত।
অসমক্রিয়া, উল্টো পা (বিকৃত চলনরোগ), তোতলানোর পাশাপাশি কথা বলায় স্বরের পরিরবর্তন, জিহ্বার স্নায়ুতন্ত্র ও মুখমন্ডলের পেশির অস্বাভাবিক চলন এবং দেহের উপরের ও নিচের অঙ্গে করীয়ার চলনের উপস্থিতি, বিশেষ করে নিচের অঙ্গগুলোতে, দূরক পায়ের অস্বাভাবিক অবস্থা, উপরের ও নিচের অঙ্গে ব্রাডিকিনেসিয়া থাকা, ডিসমেট্রিয়া, ডিসডায়াডোকোকিনেসিয়া, এবং ইচ্ছাকৃত কাঁপুনি মূলত হয় দ্বিপার্শ্বিক ও পাশাপাশি এগুলো দ্বারা এটিকে চিহ্নিত বা সনাক্ত করা হয়।
কালীগঞ্জ করিম উদ্দিন পাবলিক পাইলট উচ্চ বিদ্যালয়
কালীগঞ্জ করিম উদ্দিন পাবলিক পাইলট উচ্চ বিদ্যালয় বাংলাদেশের লালমনিরহাট জেলার কালীগঞ্জ উপজেলায় অবস্থিত একটি মাধ্যমিক বিদ্যালয়।
১৯৫৯ সালের ৪ই জানুয়ারি করিম উদ্দিন আহমেদ তার নামানুসারে বিদ্যালয়টি প্রতিষ্ঠা করেন। ১৯৬৫ সালে এটি মাধ্যমিক বিদ্যালয় হিসেবে এবং ১৯৬৯ সালে বহুমুখি হিসেবে অনুমতি লাভ করে। এরপর ১৯৭১ সাল থেকে বিদ্যালয়টি মাধ্যমিক পরীক্ষার কেন্দ্র হিসেবে ব্যবহৃত হচ্ছে। ১৯৮০ সালে বিদ্যালয়টি পাইলট উচ্চ বিদ্যালয় হিসেবে স্বীকৃতি লাভ করে।
বাংলাদেশে জাতীয় পর্যায়ে বিতর্ক প্রতিযোগিতায় অংশ নিয়ে করিম উদ্দিন পাবলিক পাইলট উচ্চ বিদ্যালয়ের শিক্ষার্থীগণ কয়েকবার শ্রেষ্ঠত্ত্ব অর্জন করে। ২০১৭ সালে বিদ্যালয়ের একজন শিক্ষার্থী সেরা গল্পবাগিস হিসেবে রাষ্ট্রপতির কাছ থেকে পদক লাভ করেন। এছাড়া, একই বছর বিদ্যালয় থেকে একটি দল ইন্দোনেশিয়ার রাজধানী জাকার্তায় অনুষ্ঠিত এশিয়ান ইংরেজি অলিম্পিকে অংশ নেয়।
কিলো অ্যাম্পিয়ার লিনিয়ার ইনজেক্টর
কালি (কিলো অ্যাম্পিয়ার লিনিয়ার ইনজেক্টর) একটি লিনিয়ার ইলেকট্রন এক্সিলারেটর, যা ভারতের ডিআরডিও বা "ডিফেন্স রিসার্চ ডেভেলপমেন্ট অর্গানাইজেশন" এবং "বারক" বা "ভাবা পরমানু গবেষনা কেন্দ্র " মিলিত ভাবে তৈরি করেছে। এটি সাধারণত একটি লেজারের অস্ত্র নয়, এটি এমনভাবে কাজ করার জন্য ডিজাইন করা হয়েছে যে, যদি ভারতীয় অভিমুখে একটি শত্রু ক্ষেপণাস্ত্র উৎক্ষেপন করা হয় তবে "কালি" দ্রুত প্রত্যক্ষ শক্তিশালী ইলেক্ট্রন বিম বা রশ্মীর (আরআরবি) দ্বারা ক্ষেপণাস্ত্রকে নির্মূল করে এবং লক্ষ্য বস্তুকে ধ্বংস করে। লেজারের রশ্মীর বিপরীতে, এটি লক্ষ্য বস্তুতে কোন গর্ত বা ছিদ্র সৃষ্টি করে না, কিন্তু ক্ষেপণাস্ত্রের ইলেকট্রনিক ব্যবস্থাগুলিকে ক্ষতিগ্রস্ত করে।
বিজ্ঞানীরা বলছেন যে এটি সম্ভাব্য একটি রশ্মী অস্ত্র হিসাবে ব্যবহার করা যেতে পারে। এই যন্ত্র দ্বারা উৎপাদিত গিগাওয়াট বিদ্যুতের সাথে মাইক্রোওয়েভগুলি যখন বোমা, শত্রু ক্ষেপণাস্ত্র এবং বিমানের লক্ষ্যবস্তুতে তাদের ইলেকট্রনিক ব্যবস্থা এবং কম্পিউটার চিপগুলিকে নষ্ট করে তখন সেগুলি নষ্ট অবস্থায় আকাশ থেকে সরাসরি নিচের দিকে নেমে আসবে।
কালি একটি কণা বেগবর্ধক। এটি ইলেকট্রনের শক্তিশালী রশ্মী (রিলেটিভিস্টিক ইলেক্ট্রন বিমস- আরআরবি) নির্গত করে। যন্ত্রের অন্যান্য উপাদানগুলি ইলেকট্রন শক্তিকে ইএম রেডিয়েশন রূপান্তর করে, যা এক্স-রে (ফ্ল্যাশ এক্স-রে) হিসাবে বা মাইক্রোওয়েভ (হাই পাওয়ার মাইক্রোওয়েভ) কম্পাঙ্কে সামঞ্জস্যযুক্ত করা যেতে পারে। [উদ্ধৃতি প্রয়োজন]
আশা আছে যে, একদিন "কালি"কে উচ্চ-ক্ষমতার মাইক্রোওয়েভ বন্দুক হিসাবে ব্যবহার করা যাবে, যা ক্ষেপণাস্ত ও বিমানকে (ক্ষেপণাস্ত্রের ইলেকট্রনিক ব্যবস্থা ধ্বংস করে) ধ্বংস করতে পারে। তবে, এই ধরনের অস্ত্রশস্ত্রের ব্যবহার করার অনেক বাধা রয়েছে। [উদ্ধৃতি প্রয়োজন]
কালি প্রকল্পের প্রথম প্রতিষ্ঠাতা ড. পি. এইচ. রন এবং ১৯৮৫ সালে ভাবা পরমানু গবেষনা কেন্দ্রের তৎকালীন পরিচালক ড. আর. চিদাম্বরম দ্বারা আলোচিত হয়। ১৯৮৯ সালের শুরুতে প্রকল্পটির কাজ শুরু হয়, ভাবা পরমানু গবেষনা কেন্দ্রের এক্সিলারেটর ও পালস পাওয়ার ডিভিশনে। (ড. চিদাম্বরম প্রধানমন্ত্রীর বৈজ্ঞানিক উপদেষ্টা এবং পারমাণবিক শক্তি কমিশনের চেয়ারম্যান ছিলেন)। ডিআরডিও এই প্রকল্পের সাথে জড়িত। এটি প্রাথমিকভাবে শিল্পে ব্যবহারের জন্য উন্নত হয়েছিল, যদিও পরে প্রতিরক্ষা সরঞ্জাম হিসাবে কালির ব্যবহার পরে সকলের কাছে পরিষ্কার হয়ে যায়।
প্রথম কালির অ্যাক্সিলারেটরের ~ ০.৪ গিগাওয়াট শক্তি ছিল, যা পরবর্তী সংস্করণগুলিতে উন্নত হয়েছিল। এগুলি ছিল কালি ৮০, কালি ২০০, কালি ১০০০, কালি ৫,০০০ এবং কালি ১০,০০০।
২০০৪ সালের শেষের দিকে কলি-৫,০০০ ব্যবহারের জন্য কমিশন করা হয়েছিল।
নাগপুর মেট্রো
নাগপুর মেট্রো () ভারতের অন্তর্গত নাগপুর শহরের নির্মাণাধীন দ্রুত পরিবহন ব্যবস্থা। নির্মান প্রকল্পে ₹৮,২৬০ কোটি টাকা (১.২ বিলিয়ন মার্কিন ডলার) ব্যয় করা হয়। ২০১৪ সালের ফেব্রুয়ারিতে, মহারাষ্ট্র সরকার মেট্রো প্রকল্পের অনুমোদন দেয়, যখন ভারত সরকারের শহর উন্নয়ন মন্ত্রণালয় প্রকল্পটির অনুমোদন দেয়। ২০ আগস্ট ২০১৪ সালে, কেন্দ্রীয় মন্ত্রিপরিষদ প্রকল্প উন্নয়নের অনুমোদন দেয় এবং প্রধানমন্ত্রী নরেন্দ্র মোদি তার ২১ আগস্ট ২০১৪ সালে মেট্রো প্রকল্পের ভিত্তি স্থাপন করেন নাগপুর সফরকালে। ৩১ মে ২০১৫ সালে প্রকল্পের নির্মাণ শুরু হয়েছিল, ৩০ সেপ্টেম্বর ২০১৭ সালে পর্যন্ত মেট্রো রেলের পরীক্ষামূলক চলাচল শুরু হয়েছিল এবং প্রত্যাশা করা হয় ২০১৮ সালের এপ্রিল মাসে লাইন ১-এর একটি আংশ আংশিক বাণিজ্যিক ভাবে পরিচালনার জন্য চালু করা হবে। তবে বর্তমানে বলা হচ্ছে ডিসেম্বর ২০১৮ মেট্রো ব্যবস্থাটি জনসাধারণের ব্যবহারের জন্য চালু হবে।
প্রকল্পটি ২০১২ সালের মধ্যে গৃহীত হয়েছিল, যখন ২০ লাখেরও বেশি জনসংখ্যার শহরগুলি মেট্রো রেল ব্যবস্থার জন্য যোগ্য হিসাবে বিবেচনা করা হয়েছিল। সরকার কর্তৃক এই সিদ্ধান্তে নাগপুর সহ মেট্রো রেল জন্য ভারতের যোগ্য ১২ টি শহরে নির্মান শুরু হয়। তখন নগর উন্নয়ন মন্ত্রালয়ের কেন্দ্রীয় মন্ত্রী কামাল নাথ, নাগপুরে মেট্রো রেল প্রস্তাব করেছিলেন এবং রাজ্য সরকারের কাছ থেকে বিস্তারিত প্রকল্পের প্রতিবেদনের আহবান করেছিলেন। ২২ ফেব্রুয়ারী ২০১২ সালে নাগপুরের মেট্রোর জন্য বিস্তারিত প্রকল্প প্রতিবেদন (ডিপিআর) প্রস্তুত করতে নাগপুর মেট্রো রেল কর্পোরেশন (ডিএমআরসি) এর সাথে নাগপুর উন্নয়ন সংস্থার (এনআইটি) একটি চুক্তি স্বাক্ষরিত হয়। কেন্দ্রীয় মন্ত্রণালয় ডিপিআর কাজ পরিচালনার জন্য ₹২৪ মিলিয়ন (৩,৩৩,০০০ মার্কিন ডলার) টাকা রাজ্য সরকার বরাদ্দ করেছিল।